als_Latn dik_Latn sag_Latn
Duke folur për kërcënimet që kanë denoncuar diplomatët, analisti politik Arsim Zekolli tha se duhet parashtruar pyetja se nga kush ndihen të kërcënuar diplomatët, nga ata siç tha ai “që vetë i kanë krijuar dhe financuar gjatë këtyre dhjetë viteve”.
“Po ankohen nga një gjendje që është krijuar nga dy politikanë, të cilët ata për dhjetë vite i kanë ndihmuar dhe financuar, mbrojtur dhe po vazhdojnë t’i mbrojnë. Ai është krijesa e tyre sikurse Millosheviçi edhe Ahmeti”, ka thënë Zekolli duke shtuar se pasi që janë krijesa të tyre duhet që vet të merren me ta.
Sipas tij ajo që është më e rëndësishme është fakti se ka njerëz që ka në burgje.
“Kam hallin për njerëz që janë të pafajshëm. Fundi i fundit ata kanë biletë dhe mund të largohen. Dhe nëse ata nuk kanë treguar interesim për këto dhjetë vite por i kanë bërë makijazhe dhe batuta me raportet e tyre, ata kanë marrë pjesë në burgimi e këtyre njerëzve”, shtoi Zekolli.
Ndërkaq Pendarovski tha se është i brengosur seriozisht për fatin e atyre që jetojnë në vend dhe që mbështesin mendimin opozitarë ngase sipas tij nëse pushtetarët vlerësojnë se karrigia e tyre është seriozisht e rrezikuar “ata mund të likuidojnë persona edhe fizikisht”. /SHENJA/
als_Latn als_Latn als_Latn als_Latn als_Latn